Kyllä, voit tehdä tilistäsi yhteisen tilin päivittäisiä ostoksia varten, esimerkiksi ruokaostoksille. Voit antaa puolisollesi laajan käyttöoikeuden tilillesi. Käyttöoikeuden lisäämisen jälkeen hän pystyy käyttämään tiliä esimerkiksi verkkopankissaan ja tilaamaan siihen oman kortin, jolla ostoksia on helppo maksaa. Käyttöoikeuden voit antaa helposti verkkopankissasi. Käyttöoikeuden lisääminen onnistuu sen tilin tiedoissa, jolle haluat antaa käyttöoikeuden. Valitse välilehti Käyttöoikeudet ja Lisää uusi. Huomaathan, että käyttöoikeuden saajan on oltava S-Pankin asiakas. Jos puolisosi ei ole vielä S-Pankin asiakas, voitte käydä yhdessä asiakaspalvelupisteellämme.